**ZAVISNOSLOŽENE REČENICE DOPUNSKOG ODNOSA**

**NAMJERNE (FINALNE) REČENICE**

***Namjerne (finalne) rečenice*** kazuju namjeru ili cilj radnje što se označava glagolom u predikatu glavne rečenice.

Za glavnu rečenicu se vezuju sljedećim veznicima: ***da, neka, da bi, kako bi, ne bi li***.

**Primjeri**:

* *Morko se uhvati za ogradu da ne padne.*
* *Dao mu je nešto novca neka mu se nađe pri ruci.*
* *Otišli su u voćnjak da beru šljive.*

**ISKAZNE ILI IZRIČNE (DEKLARATIVNE) REČENICE**

***Iskazne ili izrične (deklarativne) rečenice*** iskazuju ono što neko kaže, misli, osjeća, vidi i sl. Ovim rečenicama se iznosi neki sadržaj glagola glavne rečenice.

Za glavnu rečenicu se vezuju sljedećim veznicima: ***da, kako, što*** i sl.

**Primjeri**:

* *Javio mi je telefon da će stiči.*
* *Pripovijedali su nam da su sanjali lijepe snove.*
* *Marko zna da je to uradio njegov prijatelj*.

Zavisnom rečenicom se dopunjava glagol upravne rečenice, stoga se i nazivaju objekatske rečenice.

**ZAVISNOUPITNE REČENICE**

***Zavisnoupitne rečenice*** su posebna vrsta izričnih rečenica. One su i izrične i upitne istovremeno. Upitne su samo oblički jer se njima stvarno ništa i ne pita.

**Primjer**i:

* *Kazuj, babo jesi li vještica.*
* *Pričajte nam, šta se zbilo*.

One su zavisne od glavne rečenice i njima se iznosi sadržaj upravnog glagola kao što je slučaj kod svih izričnih rečenica.